Mens resten af landet får masser af vådt vejr, så ser det ud til at blive en tør dag med over 20 grader i det meste af Nordjylland.

Morgenen har budt på en del lave skyer flere steder i Nordjylland, men i løbet af dagen klarer det op i det meste af regionen, og temperaturen når op over 20 grader hen på eftermiddagen. Der kan være risiko for regn og byger i den sydlige del af Nordjylland, særligt omkring Hobro, men resten af Nordjylland ser ud til at holde tørt onsdag. Det nordjyske vejr adskiller sig derfor væsentligt fra resten af landet, hvor der flere steder ventes skybrud og regn hele dagen. Du kan se morgenens vejrudsigt herunder: